CELEX: C2006/310/10
Language: da
Date: 2006-12-16 00:00:00
Title: Sag C-405/06 P: Appel iværksat den 2. oktober 2006 af Miguel Torres, SA til prøvelse af dom afsagt af Retten i Første Instans (Anden Afdeling) den 11. juli 2006 i sag T-247/03 — Miguel Torres, SA mod KHIM og Bodegas Muga, SA

16.12.2006   
            
            
               DA
            
            
               Den Europæiske Unions Tidende
            
            
               C 310/6
            
         Appel iværksat den 2. oktober 2006 af Miguel Torres, SA til prøvelse af dom afsagt af Retten i Første Instans (Anden Afdeling) den 11. juli 2006 i sag T-247/03 — Miguel Torres, SA mod KHIM og Bodegas Muga, SA
   (Sag C-405/06 P)
   (2006/C 310/10)
   Processprog: spansk
   Parter
   
      Appellant: Miguel Torres SA (ved abogados E. Armijo Chávarri, M. A. Baz de San Ceferino og A. Castán Pérez-Cómez)
   
      De andre parter i appelsagen: Kontoret for Harmonisering i det Indre Marked (Varemærker og Design) og Bodegas Muga SA
   Appellanten har nedlagt følgende påstande
   
               —
            
            
               Den appellerede dom ophæves for så vidt som Harmoniseringskontoret frifindes i annullationssøgsmålet vedrørende den anfægtede afgørelse.
            
         
               —
            
            
               Den anfægtede afgørelse annulleres, for så vidt som den ikke blev annulleret i første instans.
            
         
               —
            
            
               Harmoniseringskontoret tilpligtes at betale sagens omkostninger.
            
         Anbringender og væsentligste argumenter
   
               1.
            
            
               Retten har tilsidesat appellantens ret til kontradiktion, eftersom den appellerede dom forkaster det første anbringende vedrørende appellantens ret til kontradiktion, som blev påberåbt til støtte for annullationssøgsmålet for Retten. Den omstændighed, at Første Appelkammer ved Harmoniseringskontoret nægtede fremlæggelse af dokumentation, som Miguel Torres SA havde vedlagt sin skriftlige klagebegrundelse af 25. januar 2002 for at godtgøre, at varemærket TORRES er velkendt i hele Den Europæiske Union, er ifølge appellanten en materiel fejl, som skulle have fået Retten til at annullere den anfægtede afgørelse. Ved at træffe en anden afgørelse har Retten ikke blot tilsidesat appellantens ret til kontradiktion, men også tilsidesat princippet om funktionel kontinuitet samt artikel 8, stk. 1, litra b), i forordningen om EF-varemærker (1).
            
         
               2.
            
            
               Retten har på grund af en fejlfortolkning tilsidesat artikel 8,stk. 1, litra b), i forordningen om EF-varemærker. Ved anvendelsen af denne bestemmelse har Retten begået en retlig fejl, idet der er foretaget en ukorrekt anvendelse af kriteriet om opfattelsen hos den relevante kundekreds ved vurderingen af risikoen for forveksling mellem de to omtvistede varemærker. Ifølge appellanten har Retten således ikke baseret sin afgørelse på opfattelsen hos den europæiske gennemsnitsforbruger. men på opfattelsen hos den spanske, den portugisiske og den italienske forbruger.
            
         
      (1)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).